За бавен живот | Проспете пътя си към успеха - Dnevnik.bg
17:22, 30 юли 16 , 12084
© Фейсбук профил на Ариана Хъфингтън
Спете по пътя си към успеха - специалните възглавници на Хъфингтън, които също популяризират идеята й за революция на спането.
"Връзката ни със спането е в криза", казва Ариана Хъфингтън в интервю за "Форбс" през този месец.
"Според скорошно проучване на "Галъп", 40% от възрастните американци спят много по-малко от препоръчителните минимум седем часа на нощ", допълва тя с данни твърдението си.
Създателката на "Хъфингтън поуст", която продаде сайта на AOL през 2011г. за над 300 млн. долара, продължава да се занимава като главен редактор с развитието на платформата и разширяването й на други пазари, но от две години проповядва (без да е преувеличено) нуждата от промяна в живота на заетите хора и как те трябва да забавят темпото.
Според нея това няма да попречи на успеха, а ще го подпомогне дългосрочно. Хъфингтън разказва, че изтощението й от работата по сайта и последвал срив със здравословни проблеми я е накарал да преосмисли и промени своя живот. Сега тя се опитва да убеди другите - през съдържание в "Хъфингтън поуст", лекции, срещи, привличане на други известни личности към каузата си. През 2015г. издава първата си книга по темата - "Овладей живота си" (Thrive), последвана през тази - от "Революция на спането" (The Sleep Revolution: Transforming Your Life One Night at a Time).
Темата колко е важeн сънят е фокус в публичните й изяви и за нея Ариана Хъфингтън говори и пред "Форбс".
Да си на линия непрекъснато
"Домовете ни, спалните ни, дори леглата ни са залети с пищящи, вибриращи, присвяткващи екрани. Не е изненадващо, че безкрайните възможности да общуваме с приятели, непознати, целия свят, с всяко телевизионно шоу или филм са пристрастяващи.
Пътници спят на летището във Фрнакфурт
Хората са социални създания, родени сме с желанието да общуваме. Дори да не го правим в конкретния момент, го очакваме непрекъснато. Това състояние на ума не ни помага да се успокоим и да заспим", посочва Хъфингтън.
Успехът не идва на цената на изтощението
"Обезценили сме нуждата от пълноценна почивка и бездействието толкова много, че вече ги стигматизираме", казва Хъфингтън. "Голяма част от обществото страда от колективната заблуда, че сънят е просто изгубено време и че можем да го ограничаваме безкрайно".
Трябва да се освободим от мисленето, че "прегарянето" е цената, която успехът изисква, категорична е тя. Загубата на сън коства на американската икономика над 63 млрд. годишно заради разсеяността и умората на работниците.
На много места доминира идеята, че "прегарянето" е знак на отдаденост към работата. "Тази култура е вредна и за мъжете, но жените страдат най-много – защото те се справят със стреса по-различен начин и защото дори да са напред в кариерата си, у дома те вършат и по-голямата част от домакинската работа."
След премиерата на "Революция на спането", Хъфингтън често показва
любимата стая в дома си - спалнята
или удоволствието от пижама парти (например с дъщеря си).
И говори и за местата, на които хората си почиват и презареждат, на които се отпускат и живеят бавно, за да може да са успешни.
Пижама парти - Ариана Хъфингтън и дъщеря й в спалнята на авторката на "Революция на спането" - любимата й стая, заснети от House Beautiful Magazine
Според Хъфингтън преходът към нова работна култура вече е започнал. Изпълнителни директори на огромни компании като Джеф Безос ("Амазон") говорят публично за това колко е важно хората да се наспиват, а здравната фирма Aetna предлага финансови стимули на служителите си, които спят по повече от 7 часа на нощ в продължение на 20 дни.
Друг вариант е и стая за дрямка на работното място. Хората в "Хъфингтън пост" в началото не искаха другите да ги виждат как си почиват в оживения нюзрум в града, който никога не спи, разказва Ариана Хъфингтън. "Но сега стаята за сън винаги е пълна, правим такива и в други места".
С малки стъпки към спокойствието
Стратегията на самата Хъфинтън за пълноценен сън се състои от пет стъпки:
1. Изключване на всички електронни устройства.
2. Гореща вана.
3. Специални дрехи за сън – пижами, нощници, които да приучат тялото, че обличането им значи, че е време за почивка.
4. Чаша чай от лайка или лавандула.
5. Четене на хартиени книги. Важното е те да не са свързани с работата, а да помагат на ума да се успокои – чрез поезия или художествена литература.
Това са част от съветите, с които Хъфингтън неуморно проповядва нещо ясно, но силно пренебрегвано или дори забравяно – че хората имат нужда да намалят оборотите към по-бавен живот и от достатъчно сън, за да са здрави, работоспособни и щастливи.
* Заглавието е забавен превод на надписа по възглавниците, с които Ариана Хъфингтън популяризира идеята си - "sleep your way to the top"
** Текстът е част от новата рубрика "Дневник за бавен живот".
aralambi 17:36, 30 юли 16 / Весело
Българите нямаме проблем с недоспиване. Като имаме важна работа, лягаме да спим. Като се събудим, все някой ще...
chicago514 17:27, 30 юли 16 / Неутрално
1. Изключване на всички електронни устройства. 2. Гореща вана. 3. Специални дрехи за сън – пижами, нощници, ко...
Рейтинг: 1778 17:27, 30 юли 16 Неутрално
5. Четене на хартиени книги. Важното е те да не са свързани с работата, а да помагат на ума да се успокои – чрез поезия или художествена литература."Все хубави работи.
Рейтинг: 963 17:33, 30 юли 16 Неутрално
Надявам се текста да е прочетен и от някой български работодател, за който работниците да работят по 12-14 часа е напълно нормално, иначе се съмнявам тази инициатива да помогне на американците, след като спящите в кашони, бидонвили или каравани вече са болшинство!
Рейтинг: 771 17:36, 30 юли 16 Весело
Българите нямаме проблем с недоспиване. Като имаме важна работа, лягаме да спим. Като се събудим, все някой ще е свършил работата, ако никой не я е свършил, значи не е била важна
Рейтинг: 213 17:37, 30 юли 16 Неутрално
Да но неолиберализма, няма да е съгласен.
Рейтинг: 418 17:48, 30 юли 16 Неутрално
Има стратегия с една точка: разкарайте капитализма от живота си.
За да имате не само здрав сън, но и хубав живот.
Рейтинг: 373 17:49, 30 юли 16 Неутрално
Много добра практика за спокоен сън,която повечето хора знаем интуитивно и все не спазваме.
Едва сега започвам да забавям темпото си на живот и работа и искам да стана по-мързелива в добрия смисъл на думата.
Рейтинг: 599 18:00, 30 юли 16 Неутрално
[quote#0:"статия"]1. Изключване на всички електронни устройства.
5. Четене на хартиени книги. [/quote]
Е аз за екскурзия не се приготвям толква. Чаша вино и дебел качак 1 час преди лягане и проблеми няма.
Рейтинг: 1677 18:02, 30 юли 16 Неутрално
Простотии! Преоткриване на най-простите и очевидни неща от живота.
Рейтинг: 3492 18:03, 30 юли 16 Неутрално
Стига мрънка, бе!
Рейтинг: 963 18:06, 30 юли 16 Неутрално
Очертава се основното противоречие на капитализма, блага могат да се произвеждат без работници, но благата се консумират от хора с работа!
Рейтинг: 2058 18:07, 30 юли 16 Неутрално
[quote#4:"Faihle"]Да но неолиберализма, няма да е съгласен.[/quote]
В комунизЪма бяхте в будна кома.
Рейтинг: 10028 18:10, 30 юли 16 Неутрално
Никой не оспорва, че баналните неща са особено важно, иначе не биха били банални. Съмнявам се обаче, че burn out е болест, която засяга българина. Той е земен, рационален, здраво стъпил на земята и не витае в облаците.
Поправка: важни
18:12, 30 юли 16
Рейтинг: 418 18:22, 30 юли 16 Неутрално
[#10] за това противоречие (роботронната революция) пишат изданията на българската анархическа емиграция от края на 1970-те.
Рейтинг: 418 18:25, 30 юли 16 Неутрално
[#10] и има малка неточност в края на мнението ти: пишеш "хра с работа", но трябва да е "хора с доходи".
Бая народ с работа едва смогва да си плати минимума блага, под които е сиромашията, безпросветната.
Рейтинг: 418 18:35, 30 юли 16 Неутрално
[#11] това, което наричаш комунизъм, повтаряйки демагогията на "комунистите", беше по всички свои черти нищо друго, освен държавен капитализъм.
Държавен или частен - да се разкара. Вреден и опасен е за здравето.
Рейтинг: 2369 18:38, 30 юли 16 Весело
Е в колхоза раша тоя проблем е решен - работещите пияндурници ако изобщо произвеждат нещо то е толкова калпаво, че никой неще да го купи.
Пак надхитриха гнилия запад
Рейтинг: 963 18:43, 30 юли 16 Неутрално
Произвеждат повече неща от велика капиталистическа България, можеш да си сигурен! А имат и доста в които са добри, ние правим кабели и седалки!
Рейтинг: 2369 18:47, 30 юли 16 Весело
А, да взема да напиша и едно мнение по темата днес:
Не плюскайте обилно (по принцип никога) ама поне след 5, 6, айде максимум 7 вечерта.
Има хора дето плющят некви огромни количества храна вечер в осем (и даже след това).
И на другата сутрин вика - абе нещо не спах добре. Еми изплюскай не един а два тона еденйе баш преди лягане и чакай да спиш добре
Рейтинг: 963 18:49, 30 юли 16 Неутрално
Ми той гнилия запад съществува само защото мина към производството на боклуци, ако преди електроуредите в къщи изкарваха без проблем 10 години, сега след гаранцията, край, сменяш! Само не ми обяснявяй, че има нещо ново в една пералня, печка, хладилник, та да ги сменяш на 3 години щото са остарели морално!
Рейтинг: 1291 18:49, 30 юли 16 Весело
Дневник,внимавайте с преводите,че много често не Ви се получава...няма да цитирам,Вие си знаете...
Рейтинг: 4320 19:02, 30 юли 16 Весело
Никога не съм вярвал на подобни книги учещи те как да спечелиш пари, приятели, съпруг или душевно спокойствие. Мисля че тези неща не могат да бъдат научени в книгите.
Рейтинг: 4320 19:04, 30 юли 16 Весело
Гнилия Запад съществува и заради други, невидими за теб неща .
Рейтинг: 2369 19:05, 30 юли 16 Весело
Нали и аз това казвам - надхитриха умните руснаци гнилия запад, хохихохо. Калните пътища дето им затъват камазите и следващите сто години ще са така. Не като пералните на западняците.
Иначе руснаците правят чудесни перални, нали?
Рейтинг: 748 19:09, 30 юли 16 Весело
След като си шитнеш пишман блога за 300 милиона на некой АОЛигофрен, можеш спокойно да изследваш всички измерения на спането и съчетаването му с работата...
(...която междувременно е станала само за кеф и разнообразие).
Рейтинг: 963 19:10, 30 юли 16 Неутрално
В началото на прехода си купих вятка, изкара 12 години и протече, след това си купих горение, и тя изкара 12 години и протече!
Рейтинг: 213 19:13, 30 юли 16 Любопитно
Ееех, а дали някой няма да се осмели да проспи малко от живота си с коя да е от тези двете на последната снимка в спалнята.... просто питам!
Рейтинг: 2369 19:15, 30 юли 16 Весело
Тая книжка не е лоша - https://www.amazon.com/How-Fail-Almost-Everything-Still-ebook/dp/B00COOFBA4#nav-subnav
Принципно проблемът с тоя род книги е, че ЧЕТЯЩИТЕ вярват (а писачите умело ползват това), че има неква магическа рецепта, която бачка в универсален контекст.
Ако човек е здравословен циник и не вярва в такива глупости за универсални рецепти, подобни книжки биха могли да са ако не полезни, то поне забавни
Рейтинг: 3492 19:30, 30 юли 16 Неутрално
Нещо се опита да кажеш, но пак не ти се получи.
Рейтинг: 2370 19:43, 30 юли 16 Неутрално
Напълно е права - чета книги на таблет преди лягане, на сутинта съм зомби. Като четох обикновени книги, няма такъв проблем.
Рейтинг: 4320 20:00, 30 юли 16 Неутрално
[quote#29:"evlampi"]Ако човек е здравословен циник[/quote]
Рейтинг: 1321 20:25, 30 юли 16 Весело
До коментар [#28] от "Николай Христов":
Класическия виц е:
Навремето е.. и спя като къпан. Сега се изкъпя и спя като е..н!
Изброените нещя не са лоши, но са предимно за сам човек. А и възглавницата няма никакво значение. При мен е винаги върху главата - нали не се казва подглавница, а възглавница... Важно е леглото да е удобно и топло и завивките леки.
Рейтинг: 2369 20:42, 30 юли 16 Весело
Аз не само чета, а и пиша на таблет преди лягане и даже не му ползвам функцията за пожълтяване на екрана (според учЕните това помагало за доброто спане) и къртя като пън.
Пробвал съм и с хартиени книги и да драскам на листа (ползвам а3) и пак къртя като пън.
Явно формулата за хубав сън е човек просто да е пън и аз съм късметлия. Сичко е късмет реално. Не е проба-грешка, не, чис късмет
Рейтинг: 3635 22:18, 30 юли 16 Весело
Поспете си, пък,
"път към успеха",
пътека натам
ще е в пъти по-лека!
"Проспете пътя си към успеха"
Рейтинг: 2797 22:46, 30 юли 16 Весело
[quote#19:"ban"]ние правим кабели и седалки![/quote]
Че какво лошо има? Ако няма седалки ще ми седнете на .....
А както е известно на ..... трудно се заспива.
(за да не каже някой, че сме извън темата)
Рейтинг: 379 00:47, 31 юли 16 Неутрално
"ако преди електроуредите в къщи изкарваха без проблем 10 години, сега след гаранцията, край, сменяш!"
Ти в коя страна живееш, да не е в Афганистан или в Русия?!
Понеже аз имам телевизор Шарп от 1996 и работи отлично, видеокасетофон от 1998 и работи отлично, хладилник от 1999 и работи отлично, кола Нисан от 2002 и работи отлично... Та къде живееш? Или смяташ че в Япония няма капитализъм? Или ти купуваш китайски боклуци на 20% от цената?
Рейтинг: 379 00:53, 31 юли 16 Неутрално
За печките: тук ползваме само газови печки (по-бързо и по-евтино). Та една НАЙ-ЕВТИНА газова печка местно производство издържа около 10 години, и то , което не издържа, е ламарината отдолу на фурната (която се нагрява директно от пламъка). Ако си инженерче като мен и си я смениш, още 10 години.
Пък не съм чувал някога Мексико да е били комунистическо, мурзилке.
Рейтинг: 1240 06:52, 31 юли 16 Неутрално
ВИЖДАМ, че имаш представа за себе си, тук в България като спящ повече от 12 - 14 часа в прекрасни спални, пълни с чист планински въздух, без особени усилия да работиш нещо, каквото и да е то, като самонает.
Рейтинг: 1240 07:01, 31 юли 16 Неутрално
Не е ли обратното, или това ще да е противоречие на социализма?
И то развития, под егидата на умствени кастрати скупчени ортодоксално около, колкото и престъпни, толкова и създаващи за себе си и кръговете около себе си за все по-добри условия за сън.
Охраняван сън на гузни безсъвестници!
Противоречиво, а?
Рейтинг: 963 07:01, 31 юли 16 Неутрално
До коментар [#37] от "rumen5252":
Живея в България бе уважаеми, написал съм за това какви уреди ползвам, а пропуснах и още нещо, преди няколко години си купихи хладилник лиебхер, оказа се че е с фабричен дефект, та се наложи на втория ден да го ремонтират, та толкова по темата за техниката!
Рейтинг: 963 07:07, 31 юли 16 Весело
Ей разсмя ме, това май ти беше нещо готово, за видеокасетофона имам предвид, верно в мексико са комунисти!
Рейтинг: 1240 07:09, 31 юли 16 Неутрално
Пожелай го на себе си, пич!
Жената се опрайла, не я мисли!
Рейтинг: 963 07:11, 31 юли 16 Весело
С щатни тролове не споря!
Рейтинг: 1240 07:11, 31 юли 16 Неутрално
Ладилника ти е произведен тук в София от хора спящи, затуй така...станало!
Рейтинг: 1240 07:13, 31 юли 16 Неутрално
Няма и нужда, щото си говориш сам, за неща неясни никому, както ги диплиш!
Рейтинг: 1240 07:15, 31 юли 16 Неутрално
Тъй е то, щот ги почистваш редовно и ги ползваш рядко, само при нужда, нали?
Рейтинг: 1240 07:24, 31 юли 16 Неутрално
Погледнато общо, кат те чете човек съня ти се е взел, щот купуваш разни работи...без да си наясно трябват ли ти или не.
И това ти пречи да спиш, щот ги мислиш, кога и как ли, ще сдадат багажа!
Спри с покупките и ще спинкаш нормално!
Рейтинг: 1240 07:37, 31 юли 16 Неутрално
Христов, ко си намислил?
Ми те са майка и дъщеря бре, кат та фанат, няма да мож спа седмици наред бре!...
Рейтинг: 2917 08:03, 31 юли 16 Неутрално
Ариана Хъфингтън бе заклана от Тръмп, който каза, че отвътре изглеждала още по-зле, отколкото отвън и затова той не се учудвал, че мъжът й я заменил.....с мъж.
Хъфингтон пост се превърна в най-перверзния вестник. Всички редактори и журналисти във вестника са жени, повечето лесбийки, ако не всички.
Тръмп в началото на кампанията така подпали Ариана, че оттам насам само глупости пишат. И затова я докараха дотам, че днес в Пенсилвания Хилъри, кандидатът за вице и Бил Клинтън са събрали тълпа едва от стотина човека. В този толкова важен щат. Тръмп събира по десетина хиляди.
Рейтинг: 726 08:53, 31 юли 16 Неутрално
Прав е ,защото наистина в последните години взеха да правят некачествени стоки.И аз имам телевизор от 2003г не е мръднал.Но преди 3 години си купих телевизор за 2000 лв.С гаранция 2 години.Точно на 2 -а година и един месец изгуби картина.И се изръсих за ремонт.И не става въпрос за китайски боклуци,но за реномирани марки.
Рейтинг: 1240 10:31, 31 юли 16 Неутрално
То затова Тръмпът, ше загуби, щот не знае дъщеря му и жена му дали спят и с кого, ами гледа по другите спални.
Рейтинг: 504 13:19, 31 юли 16 Неутрално
[quote#21:"ban"]Ми той гнилия запад съществува само защото мина към производството на боклуци, ако преди електроуредите в къщи изкарваха без проблем 10 години, сега след гаранцията, край, сменяш![/quote]
Ау, ма ти западни уреди ли си вземаш. Вземи си руски та да ти карат цял живот. Нали там произвеждат.
Рейтинг: 1677 16:53, 31 юли 16 Неутрално
[quote#31:"Пешката"]Напълно е права - чета книги на таблет преди лягане, на сутинта съм зомби. Като четох обикновени книги, няма такъв проблем. [/quote]
Това е заради синята ЛЕД светлина от дигиталните източници. Вече е доказано, че се отразява зле на дневния биоритъм при заспиване и се препоръчва да прекратяваме работа пред екраните на компютри и др. подобни поне един час преди лягане. Дори свързват излагането на подобна светлина през нощта на хора, работещи на нощно смени, със заболеваемостта от рак. Например тя е доста по-висока у мед.сестри, даващи нощни дежурства.
Рейтинг: 1677 16:59, 31 юли 16 Неутрално
''Бан'' говори за т.н. ''Planned Obsolescence'' или планирано амортизиране/излизане от употреба, което е основният принцип при проектирането и произвеждането на който и да е уред и продукт днес. Той се използва успоредно с внушаването на изкуствени нужди и необходимости у доверчивите потребители и те с радост хвърлят парите си за излишни и даже вредни неща.
Рейтинг: 1304 17:10, 31 юли 16 Неутрално
[quote#17:"Николай Теллалов"]това, което наричаш комунизъм, повтаряйки демагогията на "комунистите", беше по всички свои черти нищо друго, освен държавен капитализъм.
Близо сте до една моя идея. 1989 година си мислехме че сме сменили комунзима с демокрация, а всъщност сменихме държавния капитализъм с частен. И има голяма ралика между демокрация и капитализъм. Едното е форма на социално управлвние, а другото е форма на икономически взимоотношения. Аз също смятам, че капитализмът е непоходяща икономическа система. Може и да е бил подходящ за техническото развитие на обществото през XVIII век, но при сегашните технически и производствени възможности се нужадем от нова икономическа организация иначе ще разрушим всичко.
Рейтинг: 2917 17:33, 31 юли 16 Неутрално
[quote#52:"convince"]То затова Тръмпът, ше загуби, щот не знае дъщеря му и жена му дали спят и с кого, ами гледа по другите спални.[/quote]
Очертава се да спечели.
Рейтинг: 2917 17:35, 31 юли 16 Неутрално
[quote#56:"biss Mark"]Аз също смятам, че капитализмът е непоходяща икономическа система. [/quote]
И с какво трябва да го сменим?
Рейтинг: 2917 17:36, 31 юли 16 Неутрално
[quote#56:"biss Mark"] Едното е форма на социално управлвние, а другото е форма на икономически взимоотношения.[/quote]
А социализмът какво е?
Рейтинг: 748 18:39, 31 юли 16 Весело
[quote#43:"convince"]Пожелай го на себе си, пич!
Жената се опрайла, не я мисли![/quote]
Десетина киселяшки коментара откъм 7 докъм 10 и кусур сабайле, т.е. още със ставането в неделя...
Оставям опрайлата се жена и почвам одма да мисля за теб и съня ти ... пич.
Рейтинг: 1240 00:47, 01 авг 16 Неутрално
До коментар [#60] от "forza":
Ей ся станах, виж колко е....
Напиши пак някоя грижа!
Рейтинг: 470 22:41, 01 авг 16 Неутрално
Дневник, поздравления за темата. И за заглавието й, естествено. За бавен и забавен живот. И без това ми писна да лицемернича колко съм заета, защото като кажа, че понякога ме мързи ме гледат накриво.